b'\n_START_ARTICLE_\nDeterminizem\n_START_SECTION_\nMehki determinizem\n_START_PARAGRAPH_\nObstaja pa \xc5\xa1e ena, \xc2\xbbmilej\xc5\xa1a\xc2\xab\xc2\xa0smer determinizma, t. i. mehki determinizem ali kompatibilizem. Kot sugerira \xc5\xbee njegovo ime, poizku\xc5\xa1a ta filozofska smer najti srednjo pot med svobodno voljo na eni in popolno determiniranostjo na drugi strani. Zagovarjajo namre\xc4\x8d tezo, da je obstoj svobodne volje tudi znotraj okvirov determiniranosti popolnoma mogo\xc4\x8d. Vzroke, ki so nas do dolo\xc4\x8denega dejanja pripeljali, namre\xc4\x8d lo\xc4\x8dijo v dve skupini \xe2\x80\x93 vzroki so lahko neposredno na\xc5\xa1e \xc5\xbeelje in prepri\xc4\x8danja, lahko pa so vzroki zunanja prepri\xc4\x8danja, ki smo jih prisiljeni sprejeti. V prvem primeru delujemo svobodno, v drugem pa o\xc4\x8ditno ne.'